b'\n_START_ARTICLE_\nSven Egil Thiede\n_START_SECTION_\nKarriere\n_START_PARAGRAPH_\nSven Egil Thiede blev student fra Viborg Katedralskole i 1943. Derefter blev han kadetelev i Marinen og oplevede den 29. august 1943 Fl\xc3\xa5dens s\xc3\xa6nkning under den tyske v\xc3\xa6rnemagts s\xc3\xa5kaldte Operation Safari. Deltog efterf\xc3\xb8lgende i modstandsbev\xc3\xa6gelsen._NEWLINE_Thiede genoptog sin uddannelse til s\xc3\xb8officer i 1945 og han blev f\xc3\xa6rdig p\xc3\xa5 Kadetskolen i 1948. Han gjorde derefter b\xc3\xa5de sejlende- og stabstjeneste. Under fodnotepolitik perioden, arbejdede admiral Thiede intensivt p\xc3\xa5 at overbevise Danmarks NATO allierede, om det danske forsvars milit\xc3\xa6re trov\xc3\xa6rdighed._NEWLINE_Den 1. december 1985 overtog Thiede stillingen som forsvarschef efter general Lind og blev afl\xc3\xb8st af General Lyng, da han faldt for Forsvarets 65-\xc3\xa5rs regel.'